CELEX: 62011CN0468
Language: da
Date: 2011-09-13 00:00:00
Title: Sag C-468/11: Sag anlagt den 13. september 2011 — Europa-Kommissionen mod Kongeriget Spanien

19.11.2011   
            
            
               DA
            
            
               Den Europæiske Unions Tidende
            
            
               C 340/11
            
         Sag anlagt den 13. september 2011 — Europa-Kommissionen mod Kongeriget Spanien
   (Sag C-468/11)
   2011/C 340/19
   Processprog: spansk
   
      Parter
   
   
      Sagsøger: Europa-Kommissionen (ved G. Braun og S. Pardo Quintillán, som befuldmægtigede)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Det fastslås, at Kongeriget Spanien, for så vidt som det:
               
                           —
                        
                        
                           har pålagt de virksomheder, der udbyder en tjeneste eller et net i henhold til den generelle tilladelse, at betale et gebyr til finansiering af »Corporación de Radio y Televisión Española«, idet der i denne forbindelse fastsættes en række betingelser og undtagelser samt visse mekanismer til brug for overførsel af overskudsmidler, og
                        
                     
                           —
                        
                        
                           hverken på passende vis har orienteret om, at det agter at foretage ændringer med hensyn til de generelle tilladelser, eller har givet de berørte parter, herunder brugere og forbrugere, en rimelig frist til at fremføre deres synspunkter vedrørende de foreslåede ændringer,
                        
                     har tilsidesat de forpligtelser, som påhviler det i medfør af artikel 12 og artikel 14, stk. 1, i Europa-Parlamentets og Rådets direktiv 2002/20/EF (1) af 7. marts 2002 om tilladelser til elektroniske kommunikationsnet og –tjenester (tilladelsesdirektivet).
            
         
               —
            
            
               Kongeriget Spanien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen er af den opfattelse, at artikel 5 i loven om RTVE ikke er forenelig med bestemmelserne i tilladelsesdirektivets artikel 12. Med artikel 5 i loven om RTVE har de spanske myndigheder fastsat et gebyr (som de kalder »bidrag«), som hviler på de elektroniske kommunikationsoperatørers bruttoindtægter i et givet geografisk område, uden at overholde de principper og betingelser, som er fastsat i tilladelsesdirektivets artikel 12.
   Da Kongeriget Spanien hverken på passende vis har orienteret om, at det agter at foretage ændringer med hensyn til de generelle tilladelser, eller har givet de berørte parter, herunder brugere og forbrugere, en rimelig frist til at fremføre deres synspunkter vedrørende de foreslåede ændringer, finder Kommissionen følgelig, at Kongeriget Spanien har tilsidesat de forpligtelser, som påhviler det i medfør af tilladelsesdirektivets artikel 14, stk. 1.
   
      (1)  EFT L 108, s. 21.